शोणित का इस तरह अशिष्ट और क्रोधित स्वर सुनकर दादा अवाक रह गये। घर में उसके पिता अनुराग गणपत भी आ गये थे और उन्होंने भी शोणित का बोलना सुन लिया था। अपने पिता से उन्होंने कभी न जुबान लड़ायी थी और न इस तरह बेरुखी से पेश आये थे। उनका धैर्य भी आज जवाब दे गया और वे भी गर्जना कर उठे, ''दादा से इस तरह बात की जाती है? जितना ही हम तुम्हारे नखरे उठाते जा रहे हैं, उतना ही तुम हमारे सिर चढ़ते जा रहे हो। आखिर ऐसा क्या है तुममें कि हम तुम्हें झेलते रहें। कमरे में बंद होकर गिटार बजाना भी क्या कोई काम है। अब तुम्हारी यह हरकत हम नहीं झेलेंगे, तुम्हें जो करना है कर लो।ÓÓ